Hoekom sukkel Christene met genade? - www.bybelkennis.co.za
by Coen Slabber · Published 09/06/2016 · Updated 08/05/2016
Do not be all sugar, or the world will suck you down; but do not be all vinegar or the world will spit you out. —C.H. Spurgeon
Hoe meer ek Jesus verstaan, hoe belangriker word genade vir geloof en verlossing. Ons kan nie geloof, hoop en verlossing verstaan as ons nie genade verstaan nie. Genade moet die lens wees waardeur ons vir Jesus sien. Hoekom sukkel ons dan so om genade te verstaan?
Ons sien genade as 'n doktrine en nie as 'n Persoon nie
Meeste Christene sukkel met genade, want hulle probeer om dit in die Bybel te kry. Natuurlik is die Bybel 'n tapisserie van genade van voor tot agter. Elke woord beklemtoon God se verlossingsplan wat sy hoogtepunt aan die kruis bereik. Daar aan die kruis wys God vir ons wat genade is. Tot dusver was dit woorde en idees – waar maar onvolledig. Aan die kruis word genade volledig. Ons kan nie genade sonder die kruis verstaan nie. Genade is nie 'n doktrine – woorde wat 'n kernwaarheid van God weerspieël – nie. Dit is 'n Persoon – 'n ware Persoon.
Ons sien genade deur 'n bevoorregte lens
Ons sien genade dikwels in die vorm van lewensondervindings. Dit is 'n vrou wat saam met jou deur die goeie en die slegte loop. Satan se skemas verwelk in die teenwoordigheid van genade. Genade sê dat jy 'n skuldigbevinding verdien, want jy is skuldig, maar dit verklaar jou onskuldig. Genade plaas nie voorwaardes op die verhouding nie. Lyding is nie mislukking nie Dit mag 'n geleentheid wees om God se genade te sien. Lyding neem ons beheer saam met ons talente, goeie werke en planne weg. Hier, met niks oor nie, mag ons net desperaat genoeg wees om God te soek.
Die kerk is nie altyd die beste plek om God se genade te kry nie
Die kerk weerspieël God en dien as die hande en voete van Jesus Christus. Die kerk het ook littekens. Natuurlik is daar ook stories van genade, maar so dikwels kies die kerk uitsluiting, 'n gebrek aan vertroue en verdeeldheid. Die kerk behoort die een plek te wees waar genade oorvloedig is – waar insluiting, deernis en vergifnis heers. Mense buite die kerk sien die kerk as eng, veroordelend. Die kerk kan verbeter.
Christene verkies om te fouteer aan die kant van te min as te veel genade
Genade is 'n Persoon. Vermy die kerk genade, omdat hy bang is hy verloor beheer? Die kerk sê dat hy swakker gelowiges beskerm deur genade in matigheid te verkondig. Is dit nie eerder dat hulle bang is om beheer te verloor nie? Die kerk probeer nuwe gelowiges kloon deur hulle te dwing om ons verstaan van geestelike groei te aanvaar. Laat vir hulle die spasie en vryheid om Jesus Christus te ontmoet. God lei altyd sy mense na vryheid, maar ons weerstaan dit. Dieselfde geld vir genade. Ons glo dat genade sonder beperkings gevaarlik is.
Dade en ware genade is nie in kompetisie nie
Te veel dade en te min genade lei tot selfgeregtigheid. Te veel genade en te min dade laat ons dink ons kan doen wat ons wil, want God vergewe altyd. Beide is verkeerd. Ons doen goeie dade nie om iets te verdien nie, maar omdat ons Iemand ontmoet het. Sodra ons Jesus Christus ontmoet het, leef ons net vir Hom.
Ons wil nie in die skuld by ander wees nie
Gee aan iemand 'n onverwagse geskenk. Wat doen hy? Hy gaan waarskynlik onmiddellik vir jou een koop. Ons wil nie vir iemand iets skuld nie. Ons is baie beter om iets te gee as om iets te ontvang. "It may well be … more blessed to give than to receive. But it's more difficult to receive." (Oscar Romero). As iemand vir jou iets waardevol gee, voel jy onmiddellik asof hulle mag oor jou het. Jy wil hulle onmiddellik terug betaal. Jesus kom en Hy gee vir ons nuwe lewe – en verwag nie dat jy moet terugbetaal nie, want jy kan nie. Ons moet die kuns om te ontvang aanleer.
Wat sou gebeur as ons die sluise van genade ooptrek? Wat sou gebeur as ons nie allerhande voorwaardes aan genade heg nie? Miskien sal ons Jesus ken en nie net kennis van Hom hê nie.